Çытăр Ехримĕ

Çытăр Ехримĕ (чăн ячĕ Сидоров Ефрем Сидорович, 1846-1921) — хутла вĕренмен, анчах та сăвăсемпе такмаксем хайлама юратнă çынРеволюцичченхи чăваш литератури. Текстсем. II том. Шупашкар, 1988. — С.361.. Сăвăç. 
 Пурнăçĕ 
Çытăр Ехримĕ  — 1846-мĕш çулта Хусан кĕпĕрнинчи Пĕкĕлме уесĕнчи (халĕ Самар облаçĕнчи Шунтал районне кĕрет)  Сальел ялĕнче чухăн хресчен кил-йышĕнче çуралнă. Хăй те ĕмĕр тăршшĕпе Кивĕ Шешкел ялĕнче (халĕ Тутарстанти Çарăмсан районĕ) хресчен ĕçĕпе пурăннă.  1921-мĕш çулта выçлăх вăхăтĕнче вилнĕ.

 Пултарулăхĕ 
"Авалхи чăваш сăвăçисемпе юрăçисем" категорири ытти чылай ятсемпе танлаштарсан, Çытăр Ехримĕн ячĕ чăнах та питĕ шанчăклăн чăнлăхпа çыхăнса тăрать. Ун ячĕпе çыхăнтаракан такмаксемпе юрăсем те чăннипех унăн тесе шанчăклăнах калама пулать. Мĕншĕн тесен вĕсенчен чылайăшне авторĕ пурăннă вăхăтрах, — 1912-1913-мĕш çулсенче, —  ялти вĕрентевçĕсем ( Н.Соленцов, Ефим Николаев, Н.Богданов) çыра-çыра илнĕ. Текстсене сыхласа хăварас ĕçре Н.В.Никольский те хăйĕн тӳпине хывнă. Тепĕр енчен, сăвăç пурăннă тăрăхра та, халăх хушшинче,  унăн хайлавĕсем халĕ те упранса юлнă пек калаçаççĕ. Эппин вĕсене те çырса илме май пур, — шанчăклăхĕ паянхи кунччен сĕвĕрĕлнĕ пулин те. 
 Çытăр Ехримĕн хайлавĕсем  
 Кириле (<1907>)
 Микихвĕр (1910 тĕлĕ)
 Чăтарлăсем (1910 тĕлĕ)
 Анкарти (1910 тĕлĕ)
 Пирĕн çĕршыв (1910 тĕлĕ)
 Çитмĕл çулхи старик (1910 тĕлĕ)
 Çула тухнă çын шăнса вилес умĕн юрланă юрă (<1913-1917>)

 Çав. пекех 
 Хвети

 Вуламалли  
 Юмарт Г.Ф. Çытăр Ехримĕ такмакçă. — Ялав журнал (2№, 1979).
 Асăрхавсем 

Категори:1846 çулта çуралнисем
Категори:1921 çулта вилнисем
Категори:Пайăр çынсем, алфавитпа
Категори:Авалхи чăваш сăвăçисемпе юрăçисем